· El dia 13 de desembre, a l’Aula Magna de l’Institut d’Estudis Ilerdencs, va tenir lloc l’Assemblea General Extraordinària en la que es van exposar totes les actuacions relatives a l’adquisició del nou local, acompanyant una projecció de diapositives relatives a la ubicació, estat actual i projecte de possibles reformes del esmentat local, i així mateix obtenir autorització de l’Assemblea per signar l’escriptura de compra.

                                  Socis assistents a l’Assemblea Extraordinària a l’Aula Magna de l’IEI

· A finals de desembre, es fa ferma la compra del nou local social al carrer Maragall 17, baixos, de Lleida. Un local espaiós on es podrà albergar totes les necessitats actuals de l’Associació de manera digna i còmoda.

                          Façana actual del nou local social al c/. Maragal, 17, amb el rètol de RES NON VERBA 

· Durant tot l’any, el darrer dimecres de cada mes, s’han vingut fent les projeccions de curtmetratges al Cafè de l’Escorxador, amb el patrocini de Res Non Verba. La jornada final del 27 de desembre, va servir per fer entrega del Premi Res Non Verba a la millor obra de producció local de curtmetratges. El primer premi es va donar a l’obra Sonata in motion (2006) (5’), dels directors Josep Antoni Duran i Laia Gil.

